מרים שלזינגר

מרים נתניה שלֶזינגר (20 במאי 1947 – 10 בנובמבר 2012) הייתה מתרגמת, מתורגמנית סימולטנית וחוקרת תרגום ישראלית, פרופסור חבר במחלקה לתרגום וחקר התרגום באוניברסיטת בר-אילן.

==ביוגרפיה==

מרים שלזינגר נולדה ב-1947 במיאמי ביץ' שבפלורידה, ארצות הברית לאדיט (יהודית) ואריה גייגר, יליד צפת שהיגר לארצות הברית, בן משפחתו של יוסף צבי גייגר. בגיל שש עלתה לישראל עם משפחתה. התגוררה בחיפה. את לימודיה היסודיים עשתה בבית הספר הריאלי, ולאחר מכן נסעה ללמוד בתיכון בארצות הברית. לאחר סיום לימודיה שבה ב-1964 לארץ. כוונתה המקורית הייתה ללמוד רפואה, אך במקום זאת למדה לתואר ראשון מוזיקולוגיה ובלשנות אנגלית באוניברסיטה העברית בירושלים, המשיכה לתואר שני בתורת הספרות באוניברסיטת תל אביב, ובשנת 1973, שנה לאחר פתיחת המגמה לתרגום באוניברסיטת בר-אילן, למדה שם את מקצוע התרגום והמתורגמנות. ב-1978 סיימה את לימודיה לתואר מתורגמן מוסמך, ומאז לימדה בה.
ב-1989 סיימה את לימודיה לתואר שני בחוג לתורת הספרות באוניברסיטת תל אביב.
ב-2000 סיימה לימודיה תואר דוקטור בחוג לאנגלית באוניברסיטת בר-אילן. הדיסרטציה שלה עסקה בתהליכים קוגניטיביים בתרגום סימולטני.
בין השנים 2001–2004 הייתה חברת מועצת המנהלים של האגודה האירופית לחקר התרגום (EST).
בין השנים 2004–2007 עמדה בראש המחלקה לתרגום וחקר התרגום בבר-אילן.

עסקה בתרגום ספרות ומחזות. בין השאר תרגמה לאנגלית חלק מספריו של אתגר קרת.

במקביל עסקה גם בתרגום סימולטני. כמתורגמנית עבדה באו"ם, בכנסים בתחומים שונים, בוועידות שלום ובמשפטים, בהם משפט דמיאניוק.
בשנת 2011 זכתה בפרס על מפעל חיים מאגודת המתרגמים בישראל.
ב-2001 קיבלה תואר דוקטור לשם כבוד מבית הספר לעסקים של קופנהגן (CBS).

תמונת הקבר של מרים שלזינגר
בשנת 2010 זכתה בפרס דניקה סֶלֶסקוביץ' מטעם האיגוד הבינלאומי של מתורגמני ועידות (AIIC) על תרומתה לתרגום ועידות וחקר התרגום.

בנוסף לעבודתה המקצועית, הייתה פעילה חברתית. בשנות ה-90 כיהנה כיו"ר הוועד המנהל של סניף ישראל של אמנסטי אינטרנשיונל.

התגוררה ברמת אביב. הייתה נשואה למשה שלזינגר (יליד 1935) משנת 1966, אם לשלוש: ענת, בת-עמי ויעל, וסבתא ל-10 נכדים. חתנה, [https://laad.btl.gov.il/Web/He/TerrorVictims/Page/Default.aspx?ID=38241 אליהו לוין], נרצח בפיגוע טרור בשנת 1993.

שלזינגר נפטרה ממחלת הסרטן בנובמבר 2012, בגיל 65. נטמנה בבית העלמין מנוחה נכונה כפר סבא.

==פרסומיה==

==ספר יובל==
<div class="mw-content-ltr">
* Franz Pöchhacker, Arnt Lykke Jakobsen, Inger M. Mees (Eds.), Interpreting Studies and Beyond: A Tribute to Miriam Shlesinger, Copenhagen: Samfundslitteratur Press (Copenhagen studies in language), 2007.
</div>

== קישורים חיצוניים ==
* [http://translation.biu.ac.il/page/342 פרופ' מרים שלזינגר] באתר אוניברסיטת בר-אילן
** [http://translation.biu.ac.il/files/translation/shared/shlesinger_miriam-information-h-200911.pdf רזומה]
** [http://translation.biu.ac.il/files/translation/new-books/shlesinger-publications-h-071111.pdf פרסומים]
* [http://www.worldcat.org/identities/lccn-n2001-24849 מרים שלזינגר] באתר Worldcat Identities
* [http://www.ynet.co.il/home/0,7340,L-7763,00.html ריאיון עם פרופ' מרים שלזינגר], אנציקלופדיה ynet
* [http://im-translator.net/2011/03/27/lifetime ערב הוקרה למרים שלזינגר עם קבלת פרס אגודת המתרגמים על מפעל חיים, 27 במרץ 2011]
* אינגה מיכאלי, [http://im-translator.net/2011/03/27/lifetime הוקרה למרצה אהובה], בבלוג "בּלוֹגלוֹבּלי", 27 במרץ 2011
* (ראיון)
* (נקרולוג)
* [https://web.archive.org/web/20121114014014/http://www.est-translationstudies.org/news/2012_shlesinger.html Professor Miriam Shlesinger died on 10 November 2012], באתר האגודה האירופית לחקר התרגום (נקרולוג והספדים) 
* Magdalena Dombek, [http://www.iatis.org/index.php?option=com_k2&view=item&id=608:obituary-professor-miriam-shlesinger-passed-away-on-10-november-2012&Itemid=94 Homage to Professor Miriam Shlesinger], International Association for Translation and Intercultural Studies
* [https://yaelsela.wordpress.com/2012/11/11/miriam_shlesinger/ פרופ' מרים שלזינגר ז"ל, אושיה], בבלוג "עָבַד בתרגום", 11 בנובמבר 2012 (הספדים)

==הערות שוליים==

קטגוריה:מתרגמות ישראליות
קטגוריה:מתרגמים ישראלים
קטגוריה:חוקרי התרגום
קטגוריה:סגל אוניברסיטת בר-אילן: מדעי הרוח
קטגוריה:מתרגמים מעברית לאנגלית
קטגוריה:מתרגמות מעברית לאנגלית
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:אישים הקבורים בבית הקברות מנוחה נכונה כפר סבא
קטגוריה:ישראליות ילידות ארצות הברית
קטגוריה:ישראלים ילידי ארצות הברית
קטגוריה:עולות בשנות ה-1950
קטגוריה:עולים בשנות ה-1950
קטגוריה:בעלות תואר דוקטור מאוניברסיטת בר-אילן
קטגוריה:בעלי תואר דוקטור מאוניברסיטת בר-אילן
קטגוריה:בוגרות בית הספר הריאלי
קטגוריה:בוגרי בית הספר הריאלי
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1947
קטגוריה:ישראלים שנולדו ב-1947
קטגוריה:ישראליות שנפטרו ב-2012
קטגוריה:ישראלים שנפטרו ב-2012